tomron87/hebrew-wikipedia-sentences-corpus huggingface dataset:
גם כאן, 27% מהנשאלים היו בעד יציאה מידית מהאיחוד האירופי ו-30% מהנשאלים בעד הישארות באיחוד האירופי, בעוד ש-43% לא רצו להתחייב לכך או שלא היו להם דעה לגביו.
עזיבה אפשרית של דנמרק מהאיחוד האירופי נתמכת על ידי כמה פוליטיקאים ממפלגת הימין הפופוליסטית Dansk Folkeparti.
המפלגה הליברלית ונסטרה מתנגדות לעזיבת האיחוד האירופי.
נציגי הפופוליסטים הימניים הדנים כבר קראו למשאל עם בדנמרק על עזיבת האיחוד האירופי לקראת משאל העם על חברות הממלכה המאוחדת באיחוד האירופי ב-23 ביוני 2016. חבר הפרלמנט הדני קנת קריסטנסן ברת' אמר בראיון ב-2016: "כרגע אנחנו מחכים לתוצאות המשא ומתן הבריטי עם האיחוד האירופי; לגבי היחסים שבריטניה תיכנס לאיחוד האירופי.
אני די בטוח שהתוצאה תהיה כזו שיכול להיות מעניין שהמצביעים הדנים יצביעו גם על זה.
מורטן מסרשמידט, גם הוא חבר ב-Dansk Folkeparti, חזה בתחילת 2020 שארצו תעזוב את האיחוד האירופי תוך עשר שנים.
הוא אמר שהוא מאמין שהברקזיט יהיה הצלחה גדולה.
בעמוד פייסבוק מופיעים כ-11,000 דנים שרוצים לעזוב את האיחוד האירופי.
קבוצת פייסבוק זו נוצרה ב-14 ביולי 2019 והיא מורכבת מ-5 מנהלים ומנחים.
האלבום מתאפיין בסאונד האופייני של הלהקה של רוק אלטרנטיבי, פופ-פאנק ופאנק רוק, יחד עם אלמנטים מוזיקליים חדשים, כולל פאוור פופ, פופ רוק ורוק אלקטרוני.
ההשראה המוזיקלית העיקרית לאלבום הגיעה מלהקות רוק עכשווי, רוק פסיכדלי של שנות השישים והשבעים.
קו העלילה של האלבום מתרחש בקליפורניה הפוסט-אפוקליפטית בשנת 2019, שם קבוצה של אאוטסיידרים מרדניים הידועים בשם Killjoys נלחמת נגד תאגיד מרושע.
בשנת 2013 הסולן ג'רארד ווי פרסם קומיקס הממשיך את הסיפור המתואר באלבום.
כדי לקדם את האלבום, הלהקה יצאה לסיבוב הופעות עולמי תחת השם The World Contamination Tour.
סיבוב ההופעות נמשך מאוקטובר 2010 עד פברואר 2012 וכלל הופעות באירופה, צפון אמריקה, אסיה ואוקיאניה.
האלבום זכה לרוב לביקורות חיוביות מהמבקרים, מכר כ־112,000 עותקים בשבוע הראשון, הגיע לראש מצעד הרוק של בילבורד, ולמקום ה-8 במצעד הבילבורד 200. עד פברואר 2011 האלבום נמכר ביותר ממיליון עותקים ברחבי העולם.
לאחר סיבוב ההופעות The Black Parade הלהקה נכנסה לאולפן עם המפיק ברנדן אובריאן כדי להפיק את האלבום הבא של הלהקה.
הלהקה, שהייתה מותשת מסיבוב ההופעות הקודם והטון האפל שלו, רצתה לעשות הפסקה מהסאונד של אותו אלבום ולנקוט בגישה מהנה ומפושטת יותר "ללא קונספט, דמויות, תלבושות, וללא מכשור נוסף".
עם זאת, הלהקה לא הייתה מרוצה מהתוצאות הסופיות של ההקלטות ולמרות שהרגישו שהשיגו את מטרותיהם, הם הרגישו שהם מעכבים את עצמם מבחינה יצירתית.
כתוצאה מכך החליטו לגנוז את האלבום, מהלך שהלייבל של הלהקה, Reprise Records, תמך בו.
התוצרים של החומר שיצרו יחד עם ברנדן אובריאן יצאו לאור בסופו של דבר ב-2012 תחת השם Conventional Weapons .
לאחר שגנזה את התקליט, הלהקה חזרה לאולפן עם Rob Cavallo שהפיק את האלבום The Black Parade.
דבר זה עזר ללהקה לחזור למסלול.
Danger Days היא אופרת הרוק השלישית של הלהקה, לאחר אלבומה הקודם The Black Parade.
המילים באלבום עוסקות בסיפור שמבוסס על חייהם הבדיוניים של ה"Killjoys", קבוצת נוכלים מרדנים שחיה בקליפורניה פוסט-אפוקליפטית של שנת 2019. האלבום עוקב אחר החבורה בזמן שהם נלחמים נגד התאגיד המרושע Better Living Industries (BL/ind.), היצורים הדמיוניים "Draculoids" וה"משמידים" השונים שלו, כמו קורסה (שמגולם על ידי גרנט מוריסון בקליפים), מיחידת S/C/A/R/E/C/R/O/W.
בסרטוני מוזיקה ובחומרי קידום מכירות חברי הלהקה הציגו דמויות אלטר-אגו שלהם בקבוצת הקילג'ויז הקליפ "Na Na Na" מציג את חיי היומיום של הקילג'ויז עד שקורסה מביס אותם ולוכד את "הנערה", בעוד שהסרטון של "Sing" מציג את משימת החילוץ של הקילג'ויז להחזיר אותה.
כשנשאל על שם האלבום בראיון בנובמבר 2010, הסולן ג'רארד ווי אמר כי "Danger Days זה מה שנדרש כדי לעשות משהו גדול.
זה מתייחס אלינו, למעריצים, ולאמנים שעזרו ליצור את האלבום".
מבחינת התוכן של השירים, השיר "" מציג ביקורת על התרבות הצרכנית של ארצות הברית.
הנושא המרכזי של השיר "SING" תואר על ידי הלהקה כ"חתרנות, ולהתעמק "מתחת לעור" של אנשים מסוימים מבחינה פוליטית, חברתית, וגם להגיע לטלוויזיה הלאומית כדי לדבר על מה שאנחנו מרגישים לגבי העולם".
טורו מכנה את השיר "S/C/A/R/E/C/R/O/W" כשיר פסיכדלי ש"מראה את הצד האמנותי של הלהקה", ושקיבל השראה רבה משירים כמו השיר "Lucy in the Sky with Diamonds" של הביטלס.
את הרצועה האחרונה באלבום, "Vampire Money", הלהקה הוסיפה כתגובה לכך שהתבקשו לבצע שיר לסדרת הסרטים "דמדומים".
ג'רארד ווי אמר שהסיבה שהשיר נוסף לאלבום היא כי "יש הרבה אנשים שרודפים אחרי הכסף המזוין הזה.
הרבה אנשים סביבנו אמרו 'בבקשה, למען אהבת אלוהים, תעשה את הקליפ המזוין הזה'.
עם צאתו, האלבום קיבל בעיקר ביקורות חיוביות.
באתר Metacritic, המקצה דירוג משוקלל בסולם שבין 1 ל-100 לפי ביקורות של מבקרים ידועים, האלבום קיבל ציון ממוצע של 70 על סמך 26 ביקורות.
דן מרטין מהמגזין NME הצהיר כי "זהו תקליט הרוק הטוב ביותר של השנה בהפרש שאתה, למעשה, מרגיש די נבוך עבור כל השאר".
בשנת 2009, ווי הכריז על כוונתו ליצור לאלבום סדרת קומיקס נלווית בשם The True Lives of the Fabulous Killjoys.
מאוחר יותר, הוא הכריז ב-2012 ב־New York Comic Con כי הגיליון הראשון של הסדרה יצא לאור ב-6 ביוני 2013.
הלהקה הוציאה מיני - אלבום בשם The Mad Gear and Missile Kid בן שלוש רצועות של להקת אלטר-אגו בדיונית באותו שם, שהגיע יחד עם המהדורה המיוחדת של האלבום שיצאה בקליפורניה ב־2019. הגיטריסט פרנק איירו אמר ל־MTV "זה בעצם הדבר שה-Killjoys מאזינים לו במכונית כשהם מנהלים את קרבות הנשק האלה".
"Dancing Feet" הוא סינגל של התקליטן הנורווגי קייגו, בשיתוף פעולה עם הלהקה האמריקאית DNCE, שיצא ב-25 בפברואר 2022 בהוצאת חברת התקליטים RCA רקורדס.
השיר מופיע כסינגל הרביעי של אלבום האולפן הרביעי של קייגו, Thrill of the Chase.
השיר נכתב על ידי קייגו, דייוויד סטיוארט, רמי יעקב וג'סיקה אגומבר, והופק על ידי קייגו ודייוויד סטיוארט.
נכון ליוני 2025, השיר הושמע למעלה מ-15 מיליון פעמים ביוטיוב, ולמעלה מ-219 מיליון פעמים בספוטיפיי.
אזור תאריך פורמט חברת תקליטים הערות עולמי 25 בפברואר 2022 הורדת מוזיקה, הזרמת מוזיקה RCA רקורדס ארצות הברית 28 בפברואר 2022 מוזיקה עכשווית למבוגרים 1 במרץ 2022 להיט רדיו עכשווי איטליה 11 במרץ 2022 סוני מיוזיק
Dark Moor (דארק מור, באנגלית: "בּוּר אפל") היא להקת פאוור מטאל ומטאל סימפוני מספרד.
דארק מור הוקמה בשנת 1994 במדריד ואת אלבום הבכורה שלה Shadowland ("ארץ הצללים"), הקליטה ב-1999. הלהקה החלה להתפרסם בספרד בעקבות מסע הופעות של הלהקה Demons&Wizards (להקתם של הנסי קירש מבליינד גארדיאן וג'ון שפר מאייסד ארת'), מסע הופעות שבו דארק מור הייתה הלהקה התומכת של Demons&Wizards.
לקראת אוגוסט 2000 החלה הלהקה בהכנות לאלבומה השני "The Hall Of The Olden Dreams" (היכל החלומות הישנים), ובאותה שנה הוא שוחרר.
בשנת 2001 הקליטה הלהקה את אלבומה השלישי "The Gates of Oblivion" ("שערי האבדון"), ולאחר שחרור האלבום יצאה הלהקה למסע של 18 הופעות; מסע שבו הלהקה קיבלה ביקורות חיוביות ואהדה רבה מהקהל.
לאחר סיומו של החלק הראשון של מסע ההופעות, עזב את הלהקה הקלידן, רוברט פנייה (Robert Peña), עזיבתו אילצה את הלהקה למצוא קלידן זמני להמשך ההופעות.
באוגוסט 2003 הקליטה הלהקה גרסה אקוסטית לשיריה משני אלבומיה האחרונים, בצירוף רביעיית כלי מיתר.
הלהקה הוציאה אלבום שנקרא "Dies Irae" (יום הדין) שבו כלולים שיריה וגרסאות בונוס לקהל המעריצים הקוריאני\יפני.
בעקבות חילוקי דעות לגבי המשך דרכה המוזיקלי של הלהקה עזבו אותה שלושה מחבריה: אליסה מרטין הסולנית, אלברט מארוטו הגיטריסט וחורחה סאאז המתופף, שמאוחר יותר הקימו להקה משלהם.
שני חבריה הנותרים, אנריק גרסיה ואנאן קאדורי, החלו בחיפוש אחר נגנים חדשים, ולאחר מספר אודישנים לעמדת הסולן נבחר אלפרד רומרו.
ההרכב החדש כלל גם את אנדי C כמתופף ואת חוזה גרידו כגיטריסט.
האלבום הראשון עם ההרכב החדש ואלבומה הרביעי של הלהקה יצא ב-2003 ונשא את שמה של הלהקה, "Dark Moor".
האלבום החדש נחשב לטוב ביותר שהוציאה דארק מור עד כה, באלבום ניכרת העבודה הנאו-קלאסית של הגיטרות, הוא כבד במעט יותר משאר אלבומי הלהקה, ואיכות הסאונד שלו משופרת.
לאחר יציאתו של האלבום יצאה הלהקה למסע הופעות ברחבי אירופה לצידה של להקת המטאל הסימפוני ההולנדית After Forever.גם במסע ההופעות הזה נחלה הלהקה הצלחה, וקיבלה ביקורות משבחות.
באפריל 2005 שחררה הלהקה את אלבומה החמישי "Beyond The Sea".
שנת 2006 סימנה הרבה תהפוכות בהרכבה של הלהקה, חברים רבים עזבו אותה אך כמה גם חזרו.
בתחילת שנת 2007 שחררה הלהקה את אלבומה המלא השישי הנקרא "Tarot".
Dangerously in Love (בעברית: "מאוהבת באופן מסוכן") הוא אלבום הבכורה של הזמרת האמריקאית ביונסה, שיצא ב-22 ביוני 2003. האלבום זה הוא הראשון בקריירת הסולו של ביונסה אשר הייתה חברה בלהקת דסטיניז צ'יילד, ובשנת 2002 הודיעו חברות הלהקה כי הן מתכננות לקחת הפסקה מהלהקה ולהתמקד בקריירת הסולו שלהן.
האלבום הצליח רבות בעולם ואף הגיע למקום הראשון בטבלת הבילבורד בארצות הברית (על מכירות של כ-317,000 עותקים בשבוע הראשון), ולמקום הראשון בטבלת האלבומים הבריטית.
נכון להיום, האלבום מכר כ-12 מיליון עותקים ברחבי העולם.
האלבום הצליח רבות כאשר ביונסה הייתה מועמדת עליו ועל שיריו לחמישה פרסי גראמי, וזכתה בכולם באותו ערב.
במהלך שנת 2003 ביונסה יצאה למסע הופעות לקידום האלבום "Dangerously in Love Tour".
"Crazy in Love" - הסינגל הראשון מהאלבום יצא ברחבי העולם ב-18 במאי 2003, בשיתוף הזמר ג'יי זי.
השיר זכה לביקורות חיוביות והייתה לו הצלחה עצומה במיוחד בארצות הברית, כאשר נכנס למצעד הבילבורד במקום הראשון ושהה שם שמונה שבועות.
והוא צעד במקומות הראשונים במצעדים של ארצות הברית, בריטניה, וצעד בעשרת המקומות הראשונים בארצות רבות אחרות.
השיר זכה בשני פרסי גראמי בשנת 2004 בקטגוריות Best R&B Song ו-Best Rap/Sung Collaboration.
"Baby Boy" - הסינגל השני יצא ב-3 באוגוסט 2003, בשיתוף הזמר שון פול.
הסינגל זכה להצלחה גדולה בעולם, כאשר היה לסינגל השני מהאלבום שנכנס למקום הראשון במצעד הבילבורד האמריקאי, ואף שהה שם תשעה שבועות.
ובנוסף השיר הגיע למקומות ראשונים במצעדים שונים בעולם.
"Me, Myself and I" - יצא כסינגל השלישי ב-19 באוקטובר 2003. הוא הגיע לחמישייה הפותחת במצעד הבילבורד האמריקאי וזכה להצלחה במצעדים בעולם.
"Naughty Girl" - יצא כסינגל הרביעי מן האלבום ב-14 במרץ 2004. כמו הסינגל השלישי הוא הגיע לחמישייה המובילה במצעד הבילבורד האמריקאי וזכה להצלחה במצעדים בעולם.
האלבום Dangerously in Love זכה בחמישה פרסי גראמי:
"Naughty Girl" - מכיל דגימות מתוך השיר "Love to Love You Baby" של הזמרת דונה סאמר.
"Baby Boy" - מכיל קטע מתוך השיר "No Fear" של להקת O.G.C.
"That's How You Like It" - מילות השיר מכילות קטע מתוך השיר "I Like It" של להקת DeBarge.
"Gift From Virgo" - מכיל דגימות מתוך השיר "Rainy Day" של שוגי אוטיס.
Dark Horse (בעברית: "סוס אפל") הוא אלבום האולפן השישי של ניקלבק, להקת הרוק/פוסט גראנג' הקנדית.
האלבום מכר כ-300,000 עותקים בשבוע הראשון, והגיע למקום השני של רשימת שבועון הבילבורד האמריקאי.
הוא הגיע למקום ראשון בקנדה ומקום שלישי באוסטרליה.
האלבום הגיע למעמד פלטינה (מיליון עותקים) ב-9 בדצמבר באותה שנה.
ב-29 בספטמבר 2008 יצא הסינגל הראשון של האלבום Gotta Be Sombody (בעברית: "חייב להיות מישהו") אשר זכה להצלחה רבה בארצות הברית.
הווידאו של האלבום יצא ב-16 בדצמבר.
השיר החליף את If Today Was Your Last Day (בעברית: "אם זהו היה יומך האחרון") כסינגל הראשון של האלבום.
באוקטובר הודלף השיר Something In Your Mouth (בעברית: "משהו בפה שלך") לרדיו ושוחרר רשמית כסינגל השני של האלבום ב-15 בדצמבר.
במהלך מרץ יצא הסינגל השלישי של האלבום I'd come for you (בעברית:"אני בא אלייך").
דארק קולוני הוא משחק מחשב מסוגת אסטרטגיה בזמן אמת שיצא בשנת 1997. המשחק פותח על ידי חברת Gametek ושווק על ידי יצרנית ומשווקת משחקי האסטרטגיה המובילה Strategic Simulations, Inc.
המשחק הופץ הן בגרסת חלונות והן ל Mac OS.
עלילת המשחק מתרחשת בכוכב הלכת המאדים בשנת 2137 ולאחריה.
בשנה זו בני האדם כבר התיישבו במאדים והקימו בו יישובים קומפקטיים למדי, של מבנים גבוהי-רמה, יישובים המכונים "קולוניות" (מושבות), כמו כן בשנה זו, גילו בני האדם מקור אנרגיה רחב היקף אותו כינו "Petra-7".
למען כרייה וניצול מרביים, החלו הרשויות האנושיות לבצע הארצה של כוכב הלכת (דהיינו הפיכת הכוכב לבעל אקולוגיה הדומה לזו של כדור הארץ).
תהליך הארצה גרם לפריחתו של כוכב הלכת, כך שגדלו בו ג'ונגלים ואזורי סוואנה מרהיבים ביופיים (עורכי המשחק ביקשו להדגיש את הצבעוניות והיופי שבנופים אלה).
שנים לאחר מכן פלש למערכת השמש שלנו צי מסתורי של צבא חייזרי רב-גזעי בשם ט'אאר (Taar).
כוחות הט'אאר, המונים סוגים שונים של צורות חיים ביקשו להתיישב בכוכב זה משום שהוא מתאים במיוחד לצורכיהם הביולוגיים, אך לא לפני השמדה טוטאלית של בני האדם היושבים בו מכבר.
במהרה החל סכסוך צבאי רחב היקף בן הכוחות הפולשים למפעל האנושי במאדים והפולשים החלו מקימים בו קולוניות משל עצמם, ומתרבים במהירות.
המשחק מכיל שני קמפיינים, האחד נותן לשחקן לפקד על הכוחות האנושיים הנשלחים מטעם חברת הקולוניזציה המיליטריסטית "פאן לומה תעשיות" (Pan Luma Industries), שהיא חברה אחת לצד ארוגן (Aerogen) וסטראטוס (Stratus), שעל שלושתן הוטל פרויקט יישוב המאדים ומטרתם להגן על המושבות האנושיות.
הקמפיין השני מעניק לשחקן פיקוד על הפלישה החייזרית ומטרתו לחסל כליל את ההתיישבות האנושית במאדים.
לרוב, מתחילים שלבי המשחק כאשר כלי טיס כל שהוא מנחית את החיילים והמבנים של הקולוניה המשמשת כבסיס בית למבצעים השונים הנדרשים מהשחקן.
ספינת הדגל של בני האדם היא מעין חללית דמוית-קיעור, וזו של הט'אאר היא צלחת מעופפת.
הן לבני האדם והן לטא'אאר יש יחידה מיוחדת, "מפקד" שהוא למעשה שדרוג של יחידת חיל הרגלים הפשוטה ביותר.
לבני האדם ולחייזרים יחידות צבאיות הזהות לחלוטין מבחינת אספקטים כגון מהירות תנועה, קטלניות, קצב התרפאות, גילוי שטח (Fog of war) וכו'.
חבילת ההרחבה נקראת Dark Colony: The Council Wars והיא יצאה בשנת 1998. כותר זה פותח על ידי חברת Sold-Out Software והופץ על ידי חברת Gametek.
אספקטים חדשים מתבטאים הן ברמת מאפייני הנוף (כגון צלחות מעופפות הרוסות הפזורות בשטח המאדים), מאפיינים נוספים של קולוניות ט'אאר, ועוד.
הקמפיינים בהרחבה דומים למדי לאלו של המשחק הראשון.
"Dark Horse" הוא שיר של הזמרת האמריקאית קייטי פרי בהשתתפות הראפר האמריקאי ג'וסי ג'יי.
הוא יצא לאור במקור ב-17 בספטמבר 2013, על ידי חברת התקליטים קפיטול רקורדס כסינגל שיווקי ראשון מתוך אלבום האולפן הרביעי של פרי, Prism (2013).
שלושה חודשים לאחר מכן, הוא יצא לאור כסינגל הרשמי השלישי ב-17 בדצמבר.
שני האמנים כתבו את השיר יחד עם מפיקיו, מקס מרטין, סירקט וד"ר לוק, לצד שרה הדסון.
ביוני 2015 וידאו הקליפ לשיר חצה את סף מיליארד הצפיות באתר יוטיוב והפך את קייטי לזמרת הראשונה בעולם שמגיעה לשיא כזה.
נכון למאי 2024, וידאו הקליפ לשיר ממוקם במקום ה-26 ברשימת הסרטונים הנצפים ביותר ביוטיוב, עם מעל ל-3.7 מיליארד צפיות.
השיר נכתב על ידי דר.
לוק, מקס מרטין, שרה הדסון, ג'סי ג'יי, וסירקט.
השיר הגיע למקום הראשון ב-iTunes של ארצות הברית ושהה שם למשך חודש שלם, למקום הראשון במצעד השירים הדיגיטליים של בילבורד, ולמקום הראשון במצעד הבילבורד הוט 100, שם שהה במשך ארבעה שבועות, כל אלו לפני שחרור הקליפ.
פרי הופיעה עם השיר יחד עם הראפר Juicy J בטקס ה-Grammys 2014, ובטקס ה-Brits Awards 2014 ב-19 בפברואר, יום לפני שחרור הקליפ, ללא הראפר.
בריאיון בטקס ה-Grammys סיפר הראפר Juicy J כי הקליפ הולך להיות "גדול כמו כל הדברים שעשתה".
זמן קצר לאחר מכן חשף כי החלו הצילומים לקליפ.
מאוחר יותר אדם המשתתף בקליפ העלה תמונה לחשבון האינסטגרם שלו, ובה היה לבוש בלבוש מצרי עתיק, ובכך חשף את סגנון הקליפ.
לאחר מכן, פורסמה באינטרנט גם תמונה מהסט לצילומי הקליפ, בו נראתה פרי במקדש מצרי, מה שאימת את סגנון הקליפ.
ב-13 בפברואר 2014 הועלה לחשבון היוטיוב של הזמרת סרטון טריילר לקליפ, אשר אישר סופית את סגנון הקליפ, בו קייטי היא קלאופטרה מלכת מצרים, אשר נסיכים מגיעים לכבוש את ליבה.
ביום הוצאת הקליפ, 20 בפברואר 2014, פורסמו מספר תמונות גיף בתור טיזרים לקליפ.
הקליפ הגיע ל-100 מיליון צפיות תוך פחות מחודש, ב-22 ימים, ובכך הפך לקליפ הנצפה ביותר השני שלה, לקליפ הראשון של אישה שעבר את רף המיליארד צפיות, לסרטון השני הנצפה ביותר באותה שנה והרביעי הכי נצפה באתר.
ההופעה הוצגה על ידי השחקן השובר קופות אורלנדו בלום.
במהלך הטקס אף קיבלה את הפרס החלוציות על שם מייקל ג'קסון.
השיר זכה להצלחה רבה במצעדים, ונכנס ל"Top 10" ביותר מ-30 מצעדים ברחבי העולם, השיר גם זכה להצלחה רבה בישראל כשנכנס לפליליסט של גלגלצ והגיע למקום השני במצעד השבועי של גלגלצ, וגם הגיע למקום הרביעי במצעד השבועי של "מדיה פורסט".
מקוםתאריםמכירותבריטניה (BPI)פלטינה 2×1,200,000 מכירות + הזרמת מדיה בלבד
Dangerously In Love Tour הוא סיבוב ההופעות הראשון של הזמרת ביונסה.
סבב הופעות זה על מנת לקדם את האלבום "Dangerously In Love".
בסיבוב ההופעות זה ביונסה הופיעה רק באירופה.
בשנת 2004 הוציאה ביונסה לאור DVD של ההופעה בלונדון.
(Dare (La La La הוא שיר של הזמרת הקולומביאנית שאקירה מאלבום האולפן העשירי שלה, Shakira שיצא לאור ב-24 באפריל 2014 ובנוסף הגרסה של מונדיאל 2014 (המכונה הגרסה של ברזיל), יצאה ב-27 במאי 2014. השיר הוא הסינגל השלישי מתוך האלבום.
לשיר יצאו ווידאו קליפ רבים בערוצה של הזמרת, כאשר יצאה שני קליפים לגרסאות המקוריות מהאלבום, גרסה אחת בספרדית וגרסה אחת באנגלית.
לאחר מכן יצאו שתי גרסאות נוספות לקראת המונדיאל של 2014, שוב גרסה אחת בספרדית וגרסה אחרת באנגלית, ובנוסף שתי הגרסאות הללו כללו שיתופי פעולה רבים עם זמרים רבים.
הווידאו קליפים שנועדו למונדיאל הביאו עמם שחקני כדורגל מוכרים רבים, ובנוסף בעלה של הזמרת ג'רארד פיקה הצטלם גם כן הוא לווידאו קליפ של מונדיאל 2014 בשתי הגרסאות.
בנוסף לכל הארבע ווידאו קליפים והגרסאות בשפות השונות, הועלתה לערוצה של הזמרת לפני הכל תמונה של השיר אשר נכון למאי 2017 צברה קרוב ל-10 מיליון צפיות והיא אחת מהתמונות הנצפות ביותר של הזמרת.
במצעדים ובמכירות הסינגל זכה להצלחה עולמית כאשר נכנס לאינספור מצעדים ומכר כמויות רבות של עותקים.
בנוסף הסינגל הוא בין המצליחים ביותר של הזמרת, ובנוסף אחד מפזמוני המונדיאל הגדולים ביותר בכל הזמנים.
תחילה השיר נכלל באלבומה Shakira, ולאחר מכן כל שלל הגרסאות יצאו.
ווידאו קליפים רבים בגרסאות שונות, תמונות וכולי.
כל אלו גרפו מיליוני צפיות והפכו את ערוצה של הזמרת לאחד מן הערוצים הנצפים ביותר ביוטיוב.
את השיר כתבו שאקירה, ג'יי סינג, לוקאש גוטוואלד, מתיו ג'ומפה, מקס מרטין, הנרי וולטר, ג'ון ג'יי קונטה, ג'וניור, והפיקו שאקירה, ד"ר לוק, J2, קרקוט, בילבורד.
השיר הפך במהרה ללהיט היסטרי ברחבי העולם ולאחד מהפזמונים המזוהים ביותר עם המונדיאל.
השיר הוא השיר השני ברציפות של הזמרת שנעשה עבור המונדיאל, כשקודמו היה אחד השירים המצליחים ביותר בכל הזמנים "(Waka Waka (This Time for Africa", שנעשה עבור, מונדיאל 2010 והיה לאחד ממשחקי המונדיאל המוכרים והחשובים בהיסטוריה של הכדורגל.
השיר נכתב על ידי שאקירה, ג'יי סינג, לוקאש גוטוואלד, מתיו ג'ומפה, מקס מרטין ורבים אחרים.
לשיר יצאו ווידאו קליפים רבים, ארבע גרסאות.
שתי גרסאות צולמו עבור מונדיאל 2014, ושתי גרסאות אחרות צולמו עבור אלבומה של הזמרת אך כולם כולל כולם נכללו באלבום.
הקליפ הנצפה ביותר מתוך כל הארבעה הוא הגרסה באנגלית (ברזיל 2014), אשר נכון לדצמבר 2017, צבר למעלה מ-929 מיליון צפיות.
לאחר מכן הקליפ השני המצליח ביותר, הוא הגרסה בספרדית (ברזיל 2014), אשר נכון לדצמבר 2017, צבר למעלה מ-117 מיליון צפיות.
שתי הגרסאות האחרות צברו כמות נכבדת של צפיות; הגרסה המקורית באנגלית צברה למעלה מ-73 מיליון צפיות, והגרסה המקורית בספרדית צברה למעלה מ-33 מיליון צפיות.
בנוסף להכל, לפני כן יצא אודיו מצליח של השיר אשר צבר למעלה מ-10 מיליון צפיות.
בקליפ שצולם עבור המונדיאל ניתן לראות שחקני כדורגל רבים ביניהם בעלה, ורבים אחרים.
בקליפ ניתן לראות חיות רבות כגון: נשר, נמר וכולי.
הקליפ היה אחד מקליפים המושקעים ביותר של הזמרת מבחינת המבקרים.
לקליפ שצולם עבור המונדיאל יצאה גרסה של מאחורי הקלעים אשר גם כן היא צברה כמות צפיות רבה.
השיר זכה להצלחה נאה במצעדים, והגיע בשיאו אל המקום ה-53 במצעד הבילבורד הוט 100.
מקוםתאריםמכירותאיטליה (FIMI)פלטינה30,000ארצות הברית (RIAA)פלטינה1,000,000גרמניה (BVMI)זהב200,000מקסיקו (AMPROFON)זהב30,000קוריאה הדרומית (KMCIA)13,571שווייץ (IFPI Switzerland)זהב15,000סיכוםבכל העולם1,500,000
מקוםתאריםמכירותארצות הברית (RIAA)78,000מקסיקו (AMPROFON)זהב30,000סטרימינגספרד (PROMUSICAE)פלטינה 2×80,000
Dançando (בעברית: ריקוד) הוא סינגל שהוקלט על ידי הזמרת-יוצרת הברזילאית איווטי סנגלו, בשיתוף הזמרת הקולומביאנית שאקירה, מתוך האלבום Real Fantasia.
השיר יצא לאור ב-16 בינואר 2013, כסינגל השני מן האלבום.
במצעד הברזילאי הרשמי הגיע השיר אל המקום ה-16, ובמצעדים נלווים שכלולים באותו מצעד הצליח להגיע אל המקום הראשון.}
השיר נכתב על ידי דן קמביה ודייווי סאלס, והופק על ידי אלכסנדר לינס.
השיר הוא שיתוף הפעולה הראשון של שאקירה עם סנגלו.
לשיר לא צולם ווידאו קליפ רשמי, אך במקומו העלתה סנגלו הופעה לערוץ היוטיוב שלה, שבה היא שרה את השיר.
בהופעה ניתן לראות את מעריציהן של השתיים, כשהם מחזקים שלטים שבהם הם מביעים את הערכתם כלפיהן.
נכון ל-13 ביולי 2018, ההופעה צברה למעלה מ-8 מיליון צפיות.
עם יציאתו נכנס השיר היישר אל המקום ה-16 במצעד הרשמי של ברזיל.}
דארקומט היא תוכנת מחשב זדונית המאפשרת שליטה וניהול מחשב מרוחק (RAT).
תוכנה זו תומכת במערכות הפעלה חלונות מבית מיקרוסופט ומאפשרת למשתמש בה להריץ כלים ופקודות במחשב מרוחק.התוכנה מאפשרת שליטה על מערכות הפעלה עם ממשק משתמש גרפי (GUI) ומציעה כלי תמיכה רבים המסייעים בפתרון תקלות.
לדארקומט מספר כלים זדוניים המאפשרים לצלם מסך, ללכוד סיסמאות, רישום הקשות, הפעלת קבצים ועוד.
רוב מערכות האנטי-וירוס מזהות את התוכנה ומסירות אותה מהמחשב באופן אוטומטי, עם זאת כדי להבטיח את שלמות המערכת יש לעדכן את מערכת ההפעלה והיישומים המותקנים עליה לעיתים קרובות.
התוכנה מופצת ברשתות חברתיות, דואר אלקטרוני, באתרים פגיעים וזדוניים ותתחיל לפעול לאחר ההרצה הראשונית.
ניתן לאתר את הקובץ הזדוני ולזהות פעולות חשודות בעזרת מספר כלים מהאוסף לניהול, אבחון, ניטור ופתרון בעיות בסביבת חלונות מבית מיקרוסופט Sysinternals:
TCPView - מציגה רשימה מפורטת של כל תהליכי ה-TCPV6, UDP, TCP המחוברים ואלה הנמצאים במצב האזנה.
במידה ותזהה תוכנה זדונית היא תסגור את החיבור מיד, בנוסף מאפשרת למשתמש לסגור חיבורים הנמצאים במצב ESTABLISHED, באופן ידני.
Process Explorer - מספקת אפשרויות זהות לכלי מנהל המשימות של חלונות ובנוסף מכילה בתוכה גם אוסף תוכנות לאיסוף מידע על תהליכים הפועלים במערכת של המשתמש.
Process Monitor - מציג מידע אודות מערכת הקבצים, הרישום, תהליכים, תהליכי משנה ו-DLL בזמן אמת ועוקב אחר פעילות היישום.
Autoruns - גרסה מתקדמת של מנהל המשימות.
Dare to Dream (בעברית: להעז לחלום) הוא המיני-אלבום הראשון של הזמר-יוצר האוסטרלי טרוי סיון.
המיני-אלבום יצא לאור ביוני 2007 בהוצאה עצמית שלא הייתה כרוכה בחסות של חברת תקליטים מסוימת.
את השיר "Over the Rainbow" כתב סיון מחדש לצד כתיבתו של הרולד ארלן.
המיני-אלבום מכיל בתוכו ביצוע מחדש של טרוי סיון לשירים: "The Prayer" של סלין דיון, "Over the Rainbow" של ג'ודי גרלנד, ו-"Angels Brought Me Here" של גאי סבסטיאן.
סיון אף כלל באלבום שתי גרסאות משלו לשני השירים "Unsung Hero" ו-"There's a Hero".
קולות הרקע בשירי האלבום בוצעו על ידי סוניה פלאמר.
Dark Sanctuary היה הרכב מוזיקלי צרפתי המנגן מוזיקת אווירה גותית (Gothic Neoclassical) ו"אופרה גותית".
ההרכב הוקם בפריז ב-1996 והתפרק ב-2009. חלק משירי ההרכב הועתקו ונעשה בהם שימוש בלא רשות על ידי הראפר הגרמני "בושידו", שנגדו הם הגישו תביעה על הפרת זכויות יוצרים, בה זכו.
הלהקה מנגנת מוזיקה נאו-קלאסית גותית בעלת גוון גותי עצוב ונוגה.
את השירה מובילה סולנית בעלת קול סופרנו אופראי צלול והמילים מושרות לרוב בצרפתית.
פירוש שם ההרכב הוא "מקלט קדוש אפל".
Dark Lady (בעברית: גברת אפלה) הוא סינגל שהוקלט על ידי הזמרת-יוצרת האמריקאית שר, מתוך אלבומה האחד עשר, Dark Lady.
השיר יצא לאור בפברואר 1974, כסינגל הראשון מתוך האלבום, על ידי חברת התקליטים MCA רקורדס.
כחודש לאחר יציאתו נכנס השיר אל המקום הראשון במצעד הבילבורד הוט 100 והיה לשיר השלישי והאחרון שר לעשות זאת, עד צאתו של הלהיט "Believe" ב-1998.
השיר נכתב על ידי ג'וני דוריל והופק על ידי סנוף גארט.
במרוצת השנים, הפך השיר ללהיט בינלאומי שזכה לעשרות גרסאות כיסוי ורמיקסים.
בנוסף לכך, קיבל השיר את מעמד הפלטינה בארצות הברית על סך מכירות של מיליון עותקים.
הרמיקס שיצא עבור השיר הועלה ליוטיוב ב-20 באפריל 2011.
עם השיר הופיעה שר 613 פעמים במהלך הקריירה שלה.
בנוסף לכך, הופיעה שר עם השיר במופע מיוחד שהתקיים בלאס וגאס במסגרת סיבוב ההופעות הרביעי שלה, Do You Believe?
עבור השיר יצאו שני וידאו קליפים; האחד קליפ דמוי הופעה והשני קליפ מונפש.
בקליפ דמוי ההופעה ניתן לראות תחילה את שר, לבושה בבגדי תחרה כשהיא אוחזת במיקרופון.
לאחר מכן, היא מתחילה לשיר את השיר, תוך שמאחוריה ניצבת מנורה מעוגלת, המאירה בצבע סגול.
בתחילתו של הקליפ המונפש, ניתן לראות גבר ואישה מתהלכים ברחוב, כשהם שלובי ידיים.
בסמוך לכך, נעצרת לידם לימוזינה שחורה, שמתוכה יוצאת הגברת האפלה, במטרה לתת לאישה כרטיס ביקור, בו היא מוצגת כמגדת עתידות וכאחת שעוסקת בכישופים ומאגיות שחורות.
בהמשך, מגיעה האישה אל ביתה של הגברת האפלה.
היא משלמת לה כסף והשתיים מתיישבות.
לאחר מכן, הגברת האפלה מדליקה נרות ופוצחת בקריאה בקלפים.
היא מספרת לאישה כי בן זוגה בוגד בה וזאת, נכנסת לתבהלה.
בסמוך לכך, מראה הגברת האפלה לאישה כדור בדולח בו היא מוכיחה לה שבן זוגה בוגד בה, תוך שהיא אומרת לה לעזוב את המקום ולשכוח שהיא ראתה את הפרצוף שלה.
האישה המבולבלת חוזרת לביתה במטרה לישון, אך לא מצליחה מכיוון שהיא חושבת על דבריה של הגברת האפלה.
לבסוף, היא מחליטה לעשות מעשה; היא לוקחת אקדח, טומנת אותו בארנקה והולכת לביתו של בן זוגה.
כאשר היא נכנסת, היא נחרדת לגלות כי דבריה של הגברת האפלה היו נכונים וכי בן זוגה מקיים יחסי מין עם מישהי אחרת ובוגד בה.
האישה לוקחת את אקדחה ויורה בו ובמאהבתו.
לאחר מכן, מגיעים השוטרים במטרה לעצור אותה.
Dantel (בעברית: תַחרָה) הוא אלבום הבכורה של הזמרת-יוצרת הטורקייה אירם דריג'י.
האלבום יצא לאור ב-11 בפברואר 2016, על ידי חברת התקליטים GNL אנטרטיימנמט.
כמו כן, מתוך האלבום יצאו ארבעת הסינגלים; "Dantel", "", "" ו-"Bana Hiçbir Şey Olmaz".
האלבום יצא לאחר כמה חודשים מצאת הסינגל המצליח "Aşk Eşittir Biz", שלבסוף לא נכלל בו.
האלבום יצא לראשונה בפורמט של תקליטור בטורקיה ב-11 בפברואר 2016. למחרת, הופץ גם בפורמט של הורדה דיגיטלית ברחבי העולם ובטורקיה בפרט.
בנוסף לכך, הקונספט של האלבום כשמו, הוא תחרה.
בין היתר, הפך שיר הנושא "Dantel" לאחד מן השירים הטורקיים המצליחים ביותר בהיסטוריה, כאשר כבש 20 צמרות מצעדים שונים בטורקיה.
אזורתאריך יציאהפורמטחברת תקליטיםמקורטורקיה11 בפברואר 2016תקליטורGNL12 בפברואר 2016הזרמת מוזיקה • הורדה דיגיטליתכלל העולם
Dark Ballet (בעברית: בלט אפל) הוא סינגל שהוקלט על ידי הזמרת-יוצרת האמריקאית מדונה, מתוך אלבומה הארבעה עשר, Madame X.
השיר יצא לאור ב-7 ביוני 2019, על ידי חברת התקליטים אינטרסקופ כסינגל השיווקי השלישי והאחרון מתוך האלבום.
השיר הגיע למקום ה-49 במצעד השירים שבצרפת.
בינואר 2018, הצהירה מדונה באינסטגרם שלה, כי היא עובדת על אלבומה הארבעה העשר העתיד לצאת בשנת 2019. לבסוף, ביוני 2019, הוציאה מדונה את השיר הזה כסינגל השיווקי השלישי מתוך האלבום, כשהקודם הוא "Future".
השיר הופק באמצעות מדונה ועמיתה Mirwais .
בשיר מדברת מדונה על דת הנצרות, ובקליפ השיר ניתן לראות כומר.
הווידאו קליפ המלא שיצא עבור השיר הועלה לערוץ היוטיוב של מדונה ב-7 ביוני 2019, בסמוך לצאתו כסינגל.
בתחילת הקליפ, מוזכר שמה של ז'אן ד'ארק.
בהמשך, ניתן לראות בן אדם שמוצא להורג בשיטת העלאה על המוקד.
מדינהתאריך יציאהפורמטחברת תקליטיםמקורעולם7 ביוני 2019הזרמת מוזיקה • הורדה דיגיטליתאינטרסקופ
Dark Paradise (בעברית: גן עדן אפל) הוא סינגל שהוקלט על ידי הזמרת-יוצרת האמריקאית לנה דל ריי, מתוך אלבום הבכורה שלה, Born to Die.
השיר יצא לאור ב-1 במרץ 2013, כסינגל השישי מתוך האלבום.
הוא נכתב על ידי לנה דל ריי וריק נואלס, בעוד ההפקה נעשתה על ידי אמיל הייני.
השיר הגיע למקום החמישי במצעד שבפולין.
השיר נכתב על ידי לנה דל ריי וריק נואלס והופק על ידי אמיל הייני.
כמו כן, השיר הוא שיר בסגנון הטריפ הופ.
מגזין הבילבורד סקרו את השיר בחיוב ואף ציינו כי הוא נשמע כמו חלק משיריה של מדונה, שיצאו בתקופת שנות ה-80. בלוס אנג'לס טיימס דירגו אותו בין הרצועות הטובות ביותר באלבום יחד עם "Video Games" ו-"Summertime Sadness".
אזורתאריםמכירותארצות הברית (RIAA)פלטינה1,000,000 מכירות + הזרמת מדיה בלבד
מדינהתאריך יציאהפורמטחברת תקליטיםמקוראוסטריה1 במרץ 2013תקליטור • הורדה דיגיטליתורטיגו • יוניברסל מיוזיקגרמניהשווייץ
Dark Lady (בעברית: גברת אפלה) הוא אלבום האולפן ה-11 של זמרת הפופ האמריקנית, שר.
האלבום יצא לאור במאי 1974, על ידי חברת התקליטים MCA רקורדס.
מתוך האלבום יצא הלהיט "Dark Lady", אשר הצליח לכבוש את פסגת מצעד הבילבורד הוט 100.
עם יציאתו נכנס האלבום אל המקום ה-69 במצעד הבילבורד 200.
"Dark Lady" - יצא לאור בפברואר 1974, כסינגל הראשון והפותח מתוך האלבום.
"Train of Thought" - יצא לאור ביוני 1974, כסינגל השני מתוך האלבום.
עם יציאתו נכנס השיר אל המקום ה-27 במצעד בילבורד הוט 100, וה-18 במצעד הסינגלים הקנדי.
"I Saw a Man and He Danced with His Wife" - יצא לאור ב-1974, כסינגל השלישי מתוך האלבום.
עם יציאתו נכנס השיר אל המקום ה-42 במצעד בילבורד הוט 100.
"Rescue Me" - יצא לאור ב-1974, כסינגל הרביעי מתוך האלבום.
השיר יצא לאור ב-3 באפריל 2006, וחודש לאחר מכן, במאי 2006, יצא לחנות ה-iTunes של אפל.
עם יציאתו, הסינגל נכנס למצעד בילבורד הוט 100 והצליח לטפס ממקום התחלתי 24 למקום השישי, ובכך הפך לסינגל השלישי של הלהקה שנכנס לעשירייה הפותחת של המצעד.
בנוסף לכך, הסינגל נכנס גם למקום הראשון במצעד הרוק של בילבורד, ונשאר שם במשך 14 שבועות רצופים, ועמד במקום הראשון של מצעדי שירים נוספים ברחבי העולם.
בנוסף לכך, טקס פרסי גראמי ה-49 שהתקיים בפברואר 2007 הצליח השיר לקטוף שתי זכיות, אחת בקטגוריית "שיר הרוק של השנה" והשנייה בקטגוריית "דואט או להקת השנה ברוק", והוא נחשב עד היום לאחד הסינגלים המצליחים ביותר של הלהקה.
השיר הצליח גם בביקורות, אם כי הועלו כלפיו טענות על גנבה ספרותית.
הסינגל יצא ביחד עם הבי-סייד "Million Miles of Water", בעוד שאל האייטיונס הוא יצא כמיני-אלבום ואליו צורפו השירים "Whatever We Want" ו-"Lately" (נוסף על "Million Miles of Water").
זמן קצר לאחר יציאת השיר הוטל ספק על מקוריותו בתוכנית ששודרה בתחנת הרדיו WGMD 92.7 FM, תחנת חדשות מדלאוור.
מספר מומחים וביניהם מוזיקולוגים דחו חלק מהטענות האלו.
בראיון שהעניק למגזין הרולינג סטון, טום פטי בעצמו דחה את השמועות לפיהם הוא מתכוון לתבוע את הלהקה, באומרו כי "אני לא חושב שיש כאן כוונה רעה.
הרבה שירי רוקנ'רול נשמעים אותו הדבר".
Dark Hearts (בעברית: לְבָבוֹת אֲפֵלִים) הוא אלבום האולפן השלישי של הזמרת-יוצרת הנורווגית אנני.
האלבום יצא לאור ב-16 באוקטובר 2020, בהוצאת חברת התקליטים אנני מלודי.
הראשון, "American Cars" פורסם כבר ביוני 2020.
האלבום הגיע למקום ה-24 במצעד האלבומים הנורווגי.
הסינגל המוביל מתוך האלבום, "American Cars", פורסם ב-19 ביוני 2020. הסינגל השני, "The Bomb", פורסם ב-17 ביולי.
האלבום זכה לביקורות חיוביות בדרך כלל.
ב-Metacritic הוא קיבל ציון של 67 מתוך 100. הציון התבסס על שבע ביקורות בסך הכול.
בלה מרטין מ-DIY העניקה לאלבום שני כוכבים מתוך חמישה וכינתה את הרצועות "American Cars" ו-"Dark Hearts" "הרבה מאוד כלום".
היא כינתה את הפקת האלבום "דקה כנייר" והרגישה שלאלבום כולו אין "הוקים שניתן להבחין בהם".
אוון לילי מ-The Line of Best Fit דירג את האלבום ב-7.5 מתוך 10 בסך הכול.
הוא כינה אותו "קאמבק מבורך" ושיש בו הרבה גיוון וסטייל.
כשכתב עבור musicOMH, בן דוולין דירג את האלבום ב-3.5 מתוך 5 כוכבים וציין את השפעתו ממוזיקה של שנות השמונים.
הוא כינה את האלבום מעורב, ואמר שיש לו הפקה נהדרת אך טען שהוא מוגבל מדי מבחינה סגנונית.
קת'רין סנט אסף מפיצ'פורק כתבה שהאלבום מלא ב"פופ חולמני קדחתני".
סאל צ'ינקוומני מסלנט דירג אותו ב-3.5 מתוך 5 כוכבים וציין את הדמיון של האלבום לפסקול של סדרות דרמה לבני-נוער.
הוא כינה את האלבום נוסטלגי ו"עשיר".
מדינהתאריך יציאהפורמטחברת תקליטיםמקורעולם16 באוקטובר 2020הזרמת מוזיקה • הורדה דיגיטלית • תקליטוראנני מלודי
Dark Lane Demo Tapes הוא מיקסטייפ של הראפר הקנדי דרייק.
המיקסטייפ יצא לאור ב-1 במאי 2020 דרך חברות התקליטים OVO סאונד וריפבליק רקורדס, והוא כולל שירים של דרייק שפורסמו דרך סאונדקלאוד או דלפו לאינטרנט, יחד עם מספר שירים חדשים.
שבוע לאחר יציאתו הגיע האלבום למקום השני במצעד האלבומים האמריקאי בילבורד 200, לאחר שמכר כ-223 אלף עותקים שקולים לאלבום.
"Dark Eyes" ; בעברית: "עיניים שחורות") הוא שיר עם רומנטי רוסי ידוע ופופולרי.
את מילות השיר כתב המשורר והסופר הרוסי-אוקראיני יבגני גרביונקה.
הפרסום הראשון של השיר היה בגרסתו בשפה הרוסית, ב-17 בינואר 1843. הלחן של השיר אינו ידוע.
בספר The Book of World-famous Music: Classical, Popular, and Folk, שיצא לאור בשנת 2000, ציין מחברו, ג'יי פולד, כי השיר הוא "שיר קברט" וכי מדובר ב"שיר שמדבר על רומנטיקה".
במרוצת השנים, תורגם השיר ובוצע בשלל צורות ושפות שונות, תוך שהוא מזוהה עם חג ליל כל הקדושים.
רוסית (אלפבית קירילי) תעתיק (אלפבית לטיני)
את הגרסה בעברית, "עיניים שחורות", כתב אהוד מנור והוא נכלל באלבום נשמה צוענית של ירדנה ארזי.
אנגלית (Dark Eyes) - לואי ארמסטרונג, פרנק סינטרה, דני קיי, אל בוולי , האחיות ברי (אנגלית ורוסית)
צרפתית (Les Yeux noirs) - פומפלמוס, מרגריטה פירי
ספרדית (Negro Ojos) - פטרישיה אלקראז, חוליו איגסיאס ("נטלי"-מחווה ל"עיניים שחורות")
טורקית (Bir Günah Gibi) - (על פי "נטלי" של איגלסיאס)
אינדונזית-סונדנזית (Panon Hideung) - אורקס טרונה ריה, כריס ביאנטורו(אנ'), Dewie
גרמנית (Schwarze Augen) - ויקטוריה סאבנקו, איליה ליבשקוף
הונגרית (Fekete Szemek) - רותקאי בורי
פינית (Mustat silmät) - בריטה קויבונן, פאולה קויבוניימי, ריו טאיפלה
ליטאית (Akys Juodosios) - ראדז'י (עם סארה רומה)
יידיש (שווארצע אויגן) - יוני אילת
"Dans la main d'un magicien" (בעברית: "בידו של איש קסם") הוא סינגל שהוקלט על ידי הזמרת-יוצרת הקנדית-צרפתייה סלין דיון.
השיר יצא לאור בדצמבר 1985, כשיר הנושא הרשמי של סרט הילדים הקנדי, The Peanut Butter Solution שעלה לאקרנים באותה השנה.
הוא הופץ בשנת 1985 בקוויבק, קנדה.
דיון הקליטה גם גרסה באנגלית לשיר הזה בשם "Listen to the Magic Man" וצילמה עבורו את הקליפ האמיתי הראשון שלה (1985).
"Dans la main d'un magicien" בולט בהיותו השיר הראשון בשפה האנגלית של דיון שהוקלט באולפן הקלטות באופן רשמי.
פסקול הסרט The Peanut Butter Solution כולל את שתי הגרסאות וכן שתי הקלטות נוספות של דיון: "La ballade de Michel" ומקבילו באנגלית "Michael's Song".
גם הגרסה הצרפתית או האנגלית של השיר לא נכללה באף אחד מאלבומיה של דיון.
מדינהתאריך יציאהפורמטחברת תקליטיםמקורכלל העולםדצמבר 1985תקליטאפיק • TBS
חברת דנוב היא רשת מרכולים סעודית.
מטה החברה הראשי נמצא בעיר ג'דה, ערב הסעודית, מלבדו מפעילה החברה כ-47 סניפים נוספים ברחבי ערב הסעודית.
החברה הוקמה בשנת 1987, אך סניף המרכול הראשון שלה נפתח בשנת 1993 בקניון הרה אינטרנשיונל (Heraa International) בג'דה.
בשנת 2006, פתחה שני מרכולים, בקניון הייאט (Hayat) ובמרכז פנורמה (Panorama) בריאד.
בשנת 2010, הפעילה החברה כ-47 סניפים ברחבי ערב הסעודית ובנוסף מפעילה אתר להזמנות דרך האינטרנט.
בשנת 2018, זכתה החברה בפרס הטכנולוגיה הקמעונאית המובילה במזרח התיכון.
בשנת 2019, זכתה החברה בפרס עבור טרנספורמציה הדיגיטלית של השנה.
בשנת 2020, זכתה בפרס למצוינות בתעשיית המזון והמשקאות.
"Dantel" (בעברית: "תַחרָה") הוא שיר שהוקלט על ידי הזמרת הטורקייה אירם דריג'י.
הוא יצא לאור ב-12 בפברואר 2016, בהוצאת חברת התקליטים GNL אנטרטיינמנט, כסינגל המוביל מתוך אלבום הבכורה שלה, Dantel (2016).
הוא נכתב והולחן על ידי הזמרת-יוצרת הטורקייה איילה צ'ליק.
השיר הגיע למקום הראשון ב-20 מצעדים טורקיים והיה לאחד מהשירים המצליחים ביותר בתעשיית המוזיקה הטורקית.
"Dantel" מאופיין בסוגת מוזיקת פופ "אופטימלית".
המילים והלחן של השיר חוברו בידי הזמרת-יוצרת הטורקייה איילה צ'ליק וההפקה נעשתה בידי ארחן באירק.
הווידאו קליפ הנלווה של "Dantel" הועלה לערוץ היוטיוב של netd müzik ב-12 בפברואר 2016, ביום יציאתו של השיר כסינגל.
פרת' סוזביר היה הבמאי שלו.
הקליפ עוצב בידי אומוט איקר והכוריאוגרפיה בידי זאפר טונץ'.
הוא בקונספט של בית סוהר.
דריצי רוקדת עם מספר רקדני ליווי בקליפ.
בקליפ צפו כ-700 אלף איש תוך יומיים.
הגרוש של דריצ'י, ריזה אסנדמיר, היה מנהל הצילום, שאירע במפעל בייקוז קונדורה.
נכון לאוגוסט 2023 עומד מונה הצפיות של הקליפ על למעלה מ-78 מיליון צפיות.
אזורתאריך יציאהפורמטחברת תקליטיםמקורכלל העולם12 בפברואר 2016הזרמת מוזיקה • הורדה דיגיטליתGNL
"Dargın" הוא סינגל שהוקלט על ידי הזמרת-יוצרת הטורקייה זיינפ באסטיק ביחד עם הזמר-יוצר הטורקי אמיר ג'אן אירק.
הוא יצא לאור ב-4 בספטמבר 2020, בהוצאת חברת התקליטים הייפרס רקורדס, כסינגל שלא מתוך אלבום.
גרסה אקוסטית של "Dargın" נכללה במיני-אלבום של באסטיק, (2020).
את השיר כתב אמיר ג'אן אירק להפקה של סרהט סנססלי.
הוא מגולל סיפור של מערכת יחסים מתפוררת.
בתחילתו, שרה באסטיק על כך שבכוונתה לעזוב בלי הודעה מוקדמת.
בהמשך לכך, ג'אן אירק ממשיך את קו השירה המלנכולי שלה.
"Dargın" נחתם בנימה שלילית ובסופה של אותה מערכת היחסים.
בסמוך לצאתו עלה השיר לרשת הזרמת המדיה ספוטיפיי, שם הצליח לצבור למעלה מ-40 מיליון השמעות.
הווידאו קליפ הרשמי של השיר פורסם ב-4 בספטמבר 2020, ביום יציאתו של השיר כסינגל.
לאורכו של הקליפ ניתן לראות את השניים נמצאים במגרש סגור עם חלונות ארוכים.
סצנות שונות בהן השניים מבצעים את הבתים שלהם מוצגות.
כמו כן, מוצגים השניים בריחוק מוחלט במטרה להדגיש את מילות השיר.
אזורתאריך יציאהפורמטחברת תקליטיםמקורכלל העולם2 בספטמבר 2020הזרמת מוזיקה • הורדה דיגיטליתהייפרס
"Dark Hearts" (בעברית: "לְבָבוֹת אֲפֵלִים") הוא שיר שהוקלט על ידי הזמרת-יוצרת הנורווגית אנני, מתוך אלבום האולפן השלישי שלה, (2020).
השיר יצא לאור ב-14 באוגוסט 2020, בהוצאת חברת התקליטים אנני מלודי רקורדס, כסינגל השלישי מתוך האלבום וכשיר הנושא מתוכו.
כאשר "Dark Hearts" יצא לאור, הופנו כלפיו שבחים ביקורתיים רבים מטעם אתרי המוזיקה, כולל בפיצ'פורק וב-Stereogum.
בהשראת סוגת האלקטרו הצרפתית, "Dark Hearts" הוא הסינגל השלישי – ושיר הנושא – מתוך האלבום.
השירה של אנני משולבת עם ריף סינת'י דומיננטי; הוא תואר כ"בעל סנטימנטים אפלים בגוונים החלומיים ביותר, חתימה אופיינית לאלבום החדש שלה שייצא ב-16 באוקטובר".
בסמוך לצאתו עלה השיר לרשת הזרמת המדיה ספוטיפיי, שם הצליח לצבור למעלה מחצי מיליון השמעות.
"Dark Hearts" זכה לשבחים ביקורתיים רבים מטעם מבקרי המוזיקה השונים כאשר יצא.
בריאיון שנערך עם Stereogum סיפרה אנני כי:
האודיו הרשמי של השיר פורסם ב-14 באוגוסט 2020, בסמוך לצאתו כסינגל.
ארבעה ימים קודם לכן, פורסם קדימון רשמי שלו.
אזורתאריך יציאהפורמטחברת תקליטיםמקורכלל העולם14 באוגוסט 2020הזרמת מוזיקה • הורדה דיגיטליתאנני מלודי
Dark & Wild (בעברית: "אפל ופראי"; מעוצב: DARK&WILD) הוא אלבום האולפן הראשון של להקת הבנים הדרום קוריאנית BTS.
האלבום פורסם על ידי ביג היט אנטרטיינמנט ב-20 באוגוסט 2014 ומכיל 14 שירים, כש-"Danger" הוא הסינגל המוביל שלו.
השיר השלישי באלבום, "War of Hormone", קודם מאוחר יותר כסינגל משני.
ב-30 ביולי 2014, ביג היט אנטרטיינמנט השיקה שעון ספירה לאחור באתר הרשמי של BTS, וב-5 באוגוסט העלתה טריילר קאמבק ליוטיוב שהציג סצנות מנוגדות.
סצנה אחת מהטריילר כללה יער גן עדן, בעוד שאחרת הראה מבנים נטושים בשחור-לבן בליווי מילים מראפ של RM.
ב-7 באוגוסט 2014 פרסמה החברה את תמונות הטיזר הראשונות ואת תמונת הקונספט לאלבום החדש.
BTS גם שחררו שיר צד ב' בשם "Let Me Know" לסטרימינג בחינם, אשר הולחן והופק על ידי שוגה.
מאוחר יותר החברה פרסמה את רשימת השירים של האלבום בדפי הפייסבוק והטוויטר הרשמיים של הקבוצה.
הפרסום חשף שיהיו באלבום 14 שירים, כאשר "Danger" הוקף באדום, מה שרימז שזהו הסינגל המוביל.
ביג היט אנטרטיינמנט פרסמה לאחר מכן שני טיזרים לקליפ של הסינגל המוביל "Danger".
פרסמו מאוחר יותר תצוגה מקדימה של האלבום בעמוד הסאונדקלאוד של הקבוצה שהציגה קטעים קצרים מהשירים שהרכיבו את האלבום עם שירי הארד-היפ הופ, סאונדים של R&B ואלמנטים אלקטרוניים.
ב-21 באוקטובר, BTS פרסמו 19 תמונות קונספט של השיר "War of Hormone" דרך עמוד הפייסבוק הרשמי וחשבון הטוויטר שלהם.
ב-13 בנובמבר פורסם הטיזר לרמיקס של "Danger", בשיתוף פעולה עם הזמר הוייטנאמי .
במהלך הפקת האלבום, BTS הקליטו את הסינגל שלהם "Danger" באולפן מאולתר במוסך בלוס אנג'לס.
ב-19 באוגוסט 2014, פורסם הקליפ של "Danger" בערוץ היוטיוב של 1theK.
בקליפ נראו BTS לבושים בצבעי השחור ומבצעים כוריאוגרפיה חדה בתחנת רכבת תחתית ובמחסן עם עגלות קניה בוערות.
הקליפ של "War of Hormone" פורסם ביוטיוב ב-21 באוקטובר, לקראת המשך הקידום של האלבום.
בקליפ נראו BTS לבושים בסגנון רטרו ורוקדים בסט חיצוני.
את הקליפ הפיקה חברת .
את הכוריאוגרפיה של "Danger" ו-"War of Hormone" יצר סון סונגדיוק.
חודש לאחר מכן פורסם הקליפ לגרסת הרמיקס של "Danger" בהשתתפות עם טאנה בואי.
הקליפים של "Danger" הופקו ובוימו על ידי לומפנס ו-GDW.
האלבום שימש כהרחבה נרטיבית של "טרילוגיית בית הספר" ומעבר לסדרה הבאה שלהם.
מבחינה מוזיקלית, האלבום איחד את צלילי הגיטרה החשמלית הגרונגיים של הרוק במסגרת ההיפ הופ והמשיך להרחיב את הסאונד שלהם לכיוון ה-R&B.
הנושא המרכזי של מילות האלבום התמקד בביטוי רגשות של התבגרות, רצונות נעורים וחוסר סבלנות לרומנטיקה.
ב-19 באוגוסט 2014 ערכו BTS מסיבת עיתונאים והופעת קאמבק וביצעו את "Danger", "War of Hormone" ו-"Let Me Know".
החל מ-21 באוגוסט קידמו BTS את האלבום ב שונות, בהם ביצעו את הסינגל המוביל "Danger".
קידום ההמשך של האלבום עם "War of Hormone" התחיל ב-23 באוקטובר, מיד לאחר יציאת הקליפ שלו ביוטיוב, תוך כדי סיבוב ההופעות שלהם.
ב-17 באוקטובר, החלו BTS ב-AX-קוריאה את המחצית הראשונה של סיבוב ההופעות BTS Live Trilogy Episode II: The Red Bullet שקידם את האלבום וסיימו ב-20 בדצמבר בבנגקוק.
Dark & Wild הגיע היישר למקום השני בקוריאה הדרומית ב בשבוע השלישי של אוגוסט 2014. עד סוף אותו חודש הוא מכר 51,655 עותקים והגיע למקום השלישי במצעד האלבומים החודשי של גאון.
במצעד האלבומים השנתי של גאון לשנת 2014, Dark & Wild הגיע למקום ה-14 לאחר שמכר 100,906 עותקים מצטברים.
האלבום נכנס גם למצעדי בילבורד שונים בארצות הברית, ודורג במקום ה-3 ו-27 במצעד אלבומי העולם ובמצעד ה-Heatseekers המובילים בהתאמה.
זו הייתה הפעם השנייה שאלבום של BTS נכנס לדירוג האלבומים של בילבורד.
שני הסינגלים של האלבום נכנסו למצעד שירי העולם הדיגיטליים: "Danger" הגיע בשיאו למקום ה-7 במצעד שפורסם ב-6 בספטמבר, בעוד "War of Hormone" הגיע בשיאו למקום ה-11 במצעד שפורסם ב-8 בנובמבר.
האלבום הופיע במשך 11 שבועות לא רצופים במצעד אלבומי העולם.
בינואר 2015 זכה Dark & Wild בבונסאנג בחטיבת האלבומים ב.
אזורתאריך יציאהפורמטחברת תקליטיםקוריאה הדרומית20 באוגוסט 2014תקליטור • הורדה דיגיטליתביג היט מיוזיק • לואן אנטרטיינמנטעולמיהורדה דיגיטליתטאיוואן21 בנובמבר 2014(מהדורת טאיוואן)תקליטור • הורדה דיגיטליתביג היט מיוזיק • • יוניברסל מיוזיק גרופ8 במרץ 2015(מהדורת טאיוואן מוגבלת)יפן18 במרץ 2015(מהדורת יפן)תקליטורביג היט מיוזיק •
DarkMatter Group (מילולית: "קבוצת חומר אפל") היא חברת אבטחת מידע שנוסדה באיחוד האמירויות הערביות בשנת 2014 או 2015. החברה תיארה את עצמה כחברה להגנת סייבר בלבד, אולם ב-2016 היא שימשה קבלן של "פרויקט רייבן" , כדי לסייע לאיחוד האמירויות לפקח על ממשלות אחרות, על ארגונים חמושים ועל פעילי זכויות אדם.
החברה העסיקה עובדים שהיו בעברם אנשי שירותי המודיעין האמריקאיים ובוגרי יחידות הטכנולוגיה של צה"ל.
DarkMatter נוסדה בשנת 2014, או 2015, על ידי איש העסקים האמירתי פייסל אל-בנאי, מייסד חברת הסלולר Axiom Telecom ובנו של גנרל במשטרת דובאי.
בשנת 2014 חברת Zeline 1, חברה בת בבעלות מלאה של DarkMatter, החלה לפעול בפינלנד.
בשנת 2015 התקיים אירוע השקה פומבי של החברה בכינוס הפסגה השנתי של ערי עתיד ערביות.
באותו מועד פרסמה החברה את יכולותיה בתחום אבטחת רשת וגילוי האזנות ומעקב באמצעות וירוס מחשב.
החברה פרסמה כי היא מפתחת טלפון סלולרי "בטוח".
בפרסומיה הציגה החברה את עצמה כגוף העוסק ב"הגנה דיגיטלית ושירות מודיעין לאיחוד האמירויות".
בשנת 2016 החליפה DarkMatter את חברת CyberPoint כחברה קבלנית ב"פרויקט רייבן".
בשנת 2016, החברה קידמה פיתוח טלפון סלולרי חכם בפינלנד והעסיקה מספר מהנדסים פינים.
בתחילת 2018, המחזור השנתי של DarkMatter היה בגובה מאות מיליוני דולרים.
שמונים אחוז מעבודת החברה הייתה עבור ממשלת איחוד האמירויות וארגונים קשורים לממשלתה, כולל NESA.
היא פיתחה דגם סמארטפון בשם Katim, (מילולית בערבית: "שקט").החברה נבחרה כספק רשמי לתערוכה העולמית אקספו 2020, אולם מאוחר יותר הוחלפה בחברה אחרת.
בשנת 2021 הועברה פעילות הסייבר של DarkMatter לחברת Digital14, ששיווקה את מערכת התקשורת המאובטחת 'Katim'.
בנוסף לגיוס במסלולי גיוס מקובלים כמו הפניות אישיות ודוכנים בתערוכות מקצועיות, לאחר ההתקשרות לממשלת איחוד האמירויות DarkMatter עסקה בצייד ראשים מהסוכנות לביטחון לאומי של ארצות הברית ומגיוס עובדים מחברות מתחרות.
כך נהגה החברה עם חלק מעובדי CyberPoint.
על פי הדיווחים, החברה שכרה בוגרי יחידה 8200 של צבא ההגנה לישראל ושילמה להם שכר של עד מיליון דולר בשנה, לעבודה בסניפי החברה בקפריסין ובסינגפור.
סימון מרגיטלי, חוקר אבטחה איטלקי, תיאר בבלוג את שיטות הגיוס של DarkMatter בניסיון להזהיר אחרים.
לטענתו, פניות ושאלות באשר לנוהלי החברה בגיוס עובדים הניבו תגובה כי "דברים הוצאו מפרופורציות" והמידע על אופי המשרה היה מעורפל ביותר למרות שאלות שהופנו לחברה.
טענות בדבר פעולות ריגול בשירות ממשלת איחוד האמירויות
בתגובה לפעולות ריגול סייבר שנערכו על ידי ממשלת איראן אחר מתנגדי המשטר באיחוד האמירויות, במהלך 2010 ו-2011, סייעה ארצות הברית לאיחוד האמירויות הערביות בסוף 2011 בהקמת "הרשות הלאומית לאבטחת אלקטרונית" (NESA), שהיא המקבילה של איחוד האמירויות לסוכנות לביטחון לאומי (NSA) בארצות הברית.
פרויקט רייבן (Raven Project) היה יוזמה סודית שנועדה לסייע לאיחוד האמירויות לפקח על ממשלות אחרות, ארגונים חמושים ופעילי זכויות אדם.
צוות הפרויקט כלל סוכני מודיעין אמריקאים לשעבר, שיישמו את הכשרתם לפריצת טלפונים ומחשבים השייכים ליעדי המעקב של פרויקט רייבן.
מטה המבצע ישב באחוזה, שכונתה "הווילה", בפרבר של אבו דאבי בעיר ח'ליפה.
משנת 2014 עד 2016, חברת CyberPoint היא שסיפקה עובדי קבלן שהוכשרו בארצות הברית לפרויקט רייבן.
בשנת 2016 הופיעו דיווחים כי CyberPoint התקשרה עם חברת תוכנות הריגול האיטלקית Hacking Team.
צעד זה פגע במוניטין של CyberPoint כחברת אבטחת סייבר הגנתית.
לפי הדיווחים, איחוד האמירויות החליטה שלא להסתמך עוד על קבלן אמריקאי והחליפה את CyberPoint בחברת DarkMatter לביצוע הפרויקט.
DarkMatter שכנעה כמה צוותי עובדים של CyberPoint לעבור לעבוד בשירותיה.
לאחר מכן, על פי הדיווחים, פרויקט רייבן הרחיב את מטרות המעקב שלו כך שכלל גם נעקבים אמריקאים.
ב-1 בפברואר 2019, אתר האינטרנט Ars Technica פרסם דברים מפי עובד לשעבר של DarkMatter, דניאל וולפורד שסיפר כי החברה לא עסקה בריגול אחר אמריקאים אלא בייעוץ וסיוע לאיחוד האמירויות כדי ליצור תוכנית אבטחת סייבר לאומי, בדומה לזו שמקיים ה-NSA בארצות הברית.
החברה יצרה "רשימת יעדים" למעקב במטרה להכשיר את אנשי איחוד האמירויות בביצוע המעקב ובהבחנה בין מי שמהווה איום על הביטחון הלאומי, לבין מי שאיננו איום כזה.
ב-9 בדצמבר 2021, הגישה פעילת זכויות האדם הסעודית, לוג'יין אל-הד'לול, תביעה בבית משפט מחוזי באורגון נגד שלושה קציני מודיעין צבאי אמריקאים לשעבר, שביצעו פעולות מעקב בשם איחוד האמירויות.
לפי התביעה, השלושה עבדו עבור DarkMatter וסייעו לגורמי האבטחה של האמירויות לחלץ נתונים מהאייפון שלה.
הפריצה לטלפון שלה הביאה למעצרה של אל-הד'לול באיחוד האמירויות והסגרתה לערב הסעודית, שם נעצרה, נכלאה ועונתה.
ב-22 בדצמבר 2021 נקבע כי אפליקציית הודעות פופולרית בשם ToTok היא כלי ריגול סודי, שפותח על ידי איחוד האמירויות הערביות.
מעט מאוד פורסם על הכלי ויכולותיו.
בדצמבר 2021, כמה מחברי בית המחוקקים בארצות הברית דחקו במשרדי האוצר והחוץ להטיל סנקציות על DarkMatter, על קבוצת אן.
המכתב חתום על ידי יו"ר ועדת הכספים של הסנאט, רון ויידן, יו"ר ועדת המודיעין של בית הנבחרים, אדם שיף, ו-16 מחוקקים נוספים, הם ביקשו להטיל סנקציות מכוח חוק מגניטסקי, שכן החברות הואשמו בכך שהן מאפשרות הפרת זכויות אדם.
במכתב נדרשו אף סנקציות על מנהלים בכירים ב-DarkMatter, יחד עם שלוש החברות האחרות.
ב-26 באוגוסט 2022, נאסרו כל פעילויות ייצוא נשק, במסגרת עסקה של מחלקת המדינה, על שלושת קציני המודיעין האמריקני לשעבר שסייעו לאיחוד האמירויות לרגל אחר פעילי זכויות אדם, עיתונאים וממשלות.
על הפעילים, מארק באייר, ריאן אדמס ודניאל ג'ריק, נאסר במשך שלוש שנים להשתתף במישרין או בעקיפין בכל פעילות הכפופה לחקיקה האמריקאית העוסקת בייצוא נשק וידע צבאי.
דליפת תוצרי עבודת פרויקט רייבן
מסמכים מתוך פעילות גורמי ממשל בקטר, ככל הנראה מתוצרי העבודה של פרויקט רייבן באמירויות, הודלפו לאמצעי התקשורת לראשונה בשנת 2021. את המסמכים פרסם לראשונה העיתונאי ברנר ניקולא באתר Blast.
לאחר הפרסום הראשון, דבר קיום המסמכים פורסם גם בעיתונים הצרפתים המובילים: ליברסיון, לה מונד ואחרים.
מסמכים הועברו לתקשורת אף על ידי מארק אייכינגר, סופר, חוקר ואיש המודיעין הצרפתי לשעבר.
על פי מכון ממר"י (המכון לחקר תקשורת המזרח התיכון), המסמכים שהודלפו חושפים את המעורבות הפוליטית רחבת ההיקף של קטר בעולם הערבי והמוסלמי, במגמה למוטט משטרים חילוניים כמו בלוב ובמאלי ולחזק ארגוני טרור ותנועות אסלאמיסטיות.
המסמכים חושפים גם את מעורבותה של קטר במדינות שונות כגון צרפת, דרום אפריקה לבנון וישראל, באמצעות מענקים כספיים לגורמי שלטון, פעילים פוליטיים, פעילי זכויות אדם ופעילי ספורט.
המסמכים שהודלפו עוסקים בתשלומי כספים, רבים מהם במזומן, לאישים שונים.
על פי העולה מן המסמכים, בין האישים שלהם ניתנו מענקים כספיים מאמיר קטר:
ברנאר-אנרי לוי אשר לו ניתן מענק של 40 מיליון ריאל קטרי (כ-4 מיליון אירו).
אנרי לוי תבע את אתר Blast על הפרסום וטען, בין היתר, כי כל מסמך שטוען כי הוא קיבל כסף מקטר הוא בהכרח זיוף והפרסום פוגע בשמו הטוב.
השופטים דחו את תביעתו בטענה שקבלת כסף ממדינה זרה אינו הוצאת דיבה בין אם הפרסום נכון או לא.
ניקולא סרקוזי - לו ניתן מענק של 15 מיליון דולר בהקשר לתמיכתו במועמדות קטר לאירוח גביע העולם בכדורגל 2022
מישל פלאטיני ובנו בהקשר למועמדות קטר לאירוח גביע העולם בכדורגל בשנת 2022.
מסמכי רייבן הנוגעים לפוליטיקאים ישראלים
חמישה מתוך מסמכי פרויקט רייבן המודלפים שפורסמו באתר Blast עוסקים בפוליטיקאים ישראלים.
על פי מכון ממר"י, כולם תכתובות המסווגות כסודיות בין ראשי המשטר הקטרי.
שלושה מכתבים מ-2012 העוסקים במענק לכאורה של 15 מיליון דולר לראש הממשלה בנימין נתניהו ו-5 מיליון דולר לאביגדור ליברמן, עבור גוש הליכוד-ביתנו למערכת הבחירות.
שני מכתבים מ-2018 העוסקים במענק לכאורה של 50 מיליון דולר לנתניהו למערכת הבחירות.
בדוח של מכון ממר"י הודגש כי לא נמצאה הוכחה שישראל, או מישהו מטעמה, קיבל את הכסף מקטר.
כמו כן נכתב כי מארק איכינגר, העיתונאי החוקר שפרסם את המסמכים, העביר בפברואר 2021 את המסמכים הקשורים לישראל יחד עם תמונת הדרכון שלו, לשגרירת ישראל בשווייץ דאז, איפת רשף.
חלק מהמסמכים גובו בראיות ממקורות חיצוניים.
לאמיר קטר מסורת של הענקת סכומי עתק במזומן למנהיגים ואנשי ציבור בולטים.
כך במקרה של הנסיך צ'ארלס, אשר קיבל תרומה בסך של 3 מיליון אירו, במהלך פגישות עם ראש ממשלת קטר לשעבר.
יומיים אחרי הפרסום של הדלפה לגביו הוא אישר שקיבל את סכום העתק במזומן, במזוודות ובתיקים מקטר וכי העביר את הכסף לארגון צדקה.
סגנית הפרלמנט האירופי אווה קאילי נעצרה בדצמבר 2022 והושעתה לאחר שנאשמה בקבלת כסף מהקטרים.
הדבר הוביל לפרשת השחיתות הקטרית בפרלמנט האירופי שבה עומדים לדין ארבעה אנשים בעבירות של שחיתות, הלבנת הון ופשע מאורגן.
בשנת 2016, פרויקט רייבן רכש כלי תוכנה בשם קארמה (Karma).
כלי זה היה מסוגל לפרוץ מרחוק לכל מכשיר אייפון של חברת אפל, בכל מקום בעולם, מבלי שנדרשת פעולה כלשהי מצד המחזיק בטלפון, כל עוד בידי מפעיל התכנה את שם משתמש בטלפון, כגון Apple ID, כתובת דואר אלקטרוני המשויכת לטלפון, או מספר טלפון.
פריצה זו לטלפון התאפשרה ככל הנראה על ידי ניצול חולשת מתקפת אפס ימים באפליקציית iMessage של המכשיר.
עובדי פרויקט רייבן הצליחו להשיג סיסמאות, מיילים, הודעות טקסט, תמונות ונתוני מיקום ממכשירי האייפון שנפרצו.
על פי הדיווחים, בין אלה שהטלפונים הניידים שברשותם נפגעו באמצעות תכנת קארמה:
אמיר קטר, השייח תמים בן חמד אאל ת'אני (כונה "הבכיין" בפרויקט), חמד בן ח'ליפה אל-ת'אני (כונה "האב הזועם" בפרויקט) וכן אחיו ומקורבים נוספים.
נדיה מנסור, אשתו של פעיל זכויות האדם, אחמד מנסור, הכלוא באיחוד האמירויות.
(נדיה כונתה "אנפית סגולה" על ידי פרויקט רייבן; אחמד כונה "אנפה")
העיתונאי הבריטי רורי דונאהי, מנהל לשעבר של מרכז לזכויות אדם באמירויות ומנהל אתר אינטרנט (דונהי כונה "ג'ירו" על ידי פרויקט רייבן)
ראש ממשלת לבנון סעד אל-חרירי (איחוד האמירויות ראתה בו תומך חזבאללה)
לפרויקט היו מאות מטרות נוספות באירופה ובמזרח התיכון, כולל ממשלות קטר, תימן, כווית, עומאן, סרביה, לבנון, איראן וטורקיה.
בסביבות אמצע 2017, חברת אפל תיקנה כמה מפירצות האבטחה שנוצלו על ידי קארמה, ויעילות הכלי פחתה.
בשנת 2016, שני חושפי שחיתויות בחברת DarkMatter ומספר חוקרי אבטחה הביעו דאגה שחברת DarkMatter מתכוונת להפוך לרשות אישורים (CA).
הרשאה כזו תיתן לחברה את היכולת ליצור תעודות אישור מזויפות, מה שיאפשר יצירת אתרי אינטרנט מזויפים, או עדכוני תוכנה המתחזים באופן משכנע לעדכונים לגיטימיים.
יכולות כאלה, אם נעשה בהן שימוש לרעה, יכולות לאפשר לבעל CA לפרוס בקלות רבה יותר Rootkit למכשירי המטרה, ולפענח תקשורת HTTPS של משתמשי פיירפוקס באמצעות התקפת אדם בתווך .
ב-28 בדצמבר 2017, DarkMatter ביקשה מ-Mozilla לכלול אותו כ-CA מהימן בדפדפן האינטרנט Firefox.
במשך יותר משנה סוקרים של Mozilla העלו חששות לגבי דרכי העבודה הטכניות של DarkMatter, והטילו ספק במעמדה של DarkMatter כעומדת בדרישות הבסיס להכללתה כ-CA.
ב-30 בינואר 2019, רויטרס פרסמה סדרת תחקירים המתארים את פרויקט רייבן של DarkMatter.
סוקרי Mozilla ציינו את ממצאי החקירה בדאגות שהעלו.
לאחר מכן, קרן החזית האלקטרונית (EFF) ואחרים ביקשו ממוזילה לדחות את בקשת DarkMatter ל-CA.
מבקרים אלה הצביעו על כך שהחקירה הראתה ש-DarkMatter אינה אמינה ולכן עלולה לעשות שימוש לרעה ביכולותיה.
ביולי 2019 אסרה Mozilla על ממשלת איחוד האמירויות לפעול כאחת משומרי הסף של החברה, לאחר דיווחים על תוכנית הסייבר באיחוד האמירויות אשר בוצעה על ידי עובדי DarkMatter.
באוגוסט 2019, גוגל חסמה אתרים שאושרו על ידי חברת DarkMatter, בעקבות תחקיר רויטרס.
גוגל הודיעה שכל האתרים שאושרו על ידי DarkMatter יסומנו כלא בטוחים על ידי דפדפני כרום ואנדרואיד שלה.
חקירה וכתבי אישום של ה-FBI
החל משנת 2020, DarkMatter הייתה נתונה לחקירה של ה-FBI על פשעים הכוללים אספקת שירותי ריגול דיגיטלי, מעורבות ברצח ג'מאל ח'אשוקג'י וכליאת מתנגדי משטר זרים.